kardosdrur/scandi-wiki huggingface dataset:
Goodwood Revival

Goodwood Revival er en tre-dages festival, der er blevet afholdt hvert år i september på Goodwood Circuit siden 1998, for den type biler og motorcykler, der ville have deltaget i roadracing på banen i den oprindelige periode, hvor den eksisterede, hvilket var 1948–1966. Den første Revival foregik 50 år efter 9. hertug af Richmond and Gordon åbnede racerbanen i 1948 ved at køre en runde i en Bristol 400, der på dette tidspunkt var den bedste sportssedan der kunne fås i Storbritannien. De fleste deltagere ved Goodwood Revival er iklædt historisk tøj, der matcher tidsperioden. Det er verdens mest populære begivenhed og det eneste i Storbritannien, som genskaber 1950'ernes og 1960'ernes motorsport.

Til at begynde med var der en del modstand mod at genintroducere motorsport på banen, men en Goodwood Supporters Association var med til at få godkendelse til arrangementet.

Festivalen inkluderer biler fra 1950'erne og 1960'erne, sportsvogne og Grand Tourere, samt historiske sedaner og Formula Juniors. Mange af disse biler bliver kørte af kendte personer fra motorsport. Berømte racerkørere, der har deltaget i GoodWood Revival inkluderer Sir Stirling Moss, John Surtees, Kenny Bräck, Sir Jack Brabham, Phil Hill, Derek Bell, David Coulthard, Damon Hill, Gerhard Berger, Martin Brundle, Bobby Rahal, Johnny Herbert, Wayne Gardner, Giacomo Agostini, Jean Alesi, Barry Sheene og Peter Brock, asamt andre kendte som Chris Rea og Rowan Atkinson (som Mr. Bean) i 2009.

Bortset fra tilføjelsen af en cikane på det lige stykke ved målstregen er banen blev genetableret som den så ud i sin storhedstid. Der deltager også flere historiske flyvemaskiner.

Referencer

Eksterne henvisninger 

 The Goodwood 1948–1966 Revival
 2012 Goodwood Revival Picture Gallery

West Sussex
Bilsport
Etableret i 1988
Jørgen Jensen (sølvsmed)

Jørgen Jensen (1895-1966) var sølvsmeden Georg Jensens ældste søn, uddannet hos faderen og i München. Han var fra 1917-23 ansat hos Georg Jensen. Havde 1923-36 eget værksted i Stockholm og var fra 1936-62 designer hos Georg Jensen.

Kilder og henvisninger 

Sølvsmede fra Danmark
Justine Dufour-Lapointe

Justine Dufour-Lapointe (født 25. marts 1994) er en canadisk freestyle skiløber, som konkurrerer i pukkelpist. Hun repræsentererde Canada under vinter-OL 2014 i Sotsji, hvor hun vandt guld i pukkelpist for damer. Hendes to søstre, Maxime og Chloé, deltog også i legene.

Hun vandt sølv under vinter-OL 2018 i disciplinen pukkelpist for damer.

Referencer

Eksterne henvisninger 
 

Freestyleskiløbere fra Canada
Personer fra Montreal
Deltagere for Canada ved vinter-OL 2014
Deltagere for Canada ved vinter-OL 2018
Deltagere for Canada ved vinter-OL 2022
Freestyleskiløbere ved vinter-OL 2014
Freestyleskiløbere ved vinter-OL 2018
Freestyleskiløbere ved vinter-OL 2022
Medaljevindere ved vinter-OL 2014
Medaljevindere ved vinter-OL 2018
Olympiske mestre fra Canada
Olympiske sølvmedaljevindere fra Canada
Det Egyptiske Museum

Museum for Egyptiske Antikviteter, normalt omtalt som Det Egyptiske Museum eller Kairo Museum er et museum i Egyptens hovedstad Kairo, der indeholder en stor samling af antikviteter fra det gamle Egypten. Museet endeholder 120.000 genstande, hvoraf et repræsentativt udsnit er udstillet, og resten er på magasin. Bygningen blev opført af det italiensk firma i 1901, og det blev tegnet af den franske arkitekt Marcel Dourgnon. Det er en af de største museer i regionen. I 2020 bliver museet af det nye Grand Egyptian Museum ved Giza.

I den tilhørende have er der opført en række mindestatuer for berømte egyptologer fra hele verden. Det indeholder et monument til Auguste Mariette, der er omgivet af 23 buster af følgende egyptologer; François Chabas, Johannes Dümichen, Conradus Leemans, Charles Wycliffe Goodwin, Emmanuel de Rougé, Samuel Birch, Edward Hincks, Luigi Vassalli, Émile Brugsch, Karl Richard Lepsius, Théodule Devéria, Vladimir Golenishchev, Ippolito Rosellini, Labib Habachi, Sami Gabra, Selim Hassan, Ahmed Kamal, Zakaria Goneim, Jean-François Champollion, Amedeo Peyron, Willem Pleyte, Gaston Maspero og Peter le Page Renouf.

Referencer

Eksterne henvisninger 

 Egyptian Museum official website
 Photographic archive of Art and Architecture 
 The Cairo Museum 
 Egyptian Museum Unofficial 
 Gallery of Items in the Egyptian Museum 

Bygninger, konstruktioner og anlæg i Egypten
Kairo
Historiske museer
Museer etableret i 1902
Púchov

Púchov er en by i det vestlige Slovakiet. Byen ligger i regionen Trenčín. Den ligger kun 160 kilometer fra den slovakiske hovedstad  Bratislava. Byen har et areal på 41,5 km² og en befolkning på  indbyggere.

Referencer

Eksterne links 
 

Byer i Slovakiet
Kvastning

Kvastning er en wellness ritual/behandling som stammer fra de baltiske lande, Rusland, Hviderusland, Ukraine og Finland. Kvastning udføres ved hjælp af saunahonning, urter og kvaste bundet af flere træsorters grene. Mest brugt er kvaste af Birk, Eg, Asp, Lind og Rødeg, men næsten alle sorter kan bruges undtagen Bøg .

Behandlingen foregår i en varm sauna med lidt lavere temperatur end normalt og lidt højere luftfugtighed en normalt. Klienten lægger sig, efter ca. 10 min. forvarmning, på en bænk i saunaen i en højde passende for "saunamesteren", så han/hun har en god arbejdsstilling. Derefter masseres enten urter eller saunahonning ind i huden fra fødderne og op til nakken, hvorefter selve kvastningen begynder med først blide strygninger, dernæst hårdere og hårdere slag med 2 saunakvaste i brug samtidig. Kvastene ligger i varmt vand og rystes hen over saunaens ovn, for at varme dem op. Undervejs i kvastningen holdes kvastene omkring hænder og fødder for at give dem ekstra varme. Derefter vendes klienten om og behandlingen fortsættes på den anden side. Efter behandlingen tilrådes det at køle af med køligt vand og drikke rigeligt, da der udsondres meget sved under behandlingen. En  video viser i princippet hvad der foregår.  Slagene med saunakvastene gør ikke ondt, da kvastene er bløde, det lyder bare som om det kunne gøre ondt.

Formålet er at rense hudens porer for urenheder, give en blød og smidig hud og tilføre de naturlige æteriske olier fra kvastenes blade til huden - og så dufter det behageligt .

Kilder 

Alternativ behandling
Rekreation
Amadeus 4., greve af Savoyen

Amadeus 4., greve af Savoyen (født 1197 i Montmélian nær Chambéry, død 13. juli 1253 samme sted) var greve af Maurienne og Savoyen.

Een af hans efterfølgere var Amadeus den Store, der var greve af Savoyen fra 1285 til 1323.

Referencer 

Huset Savoyen
Rikke Mølbæk Thomsen

Rikke Mølbæk Thomsen (født 23. december 1990 i Grønland) er en dansk sangerinde og guitarist. Hun er opvokset i Blans og  Vester Sottrup i Sønderjylland, hvor hun boede til hun var 16 år. Den 15. september 2019 modtog hun Modersmål-Prisen for sin indsats for den sønderjyske dialekt.

På Eckersberg Friskole lærte hun at spille guitar. 2006 flyttede hun til Nordjylland og  blev i 2010 student fra Dronninglund Gymnasium med studieretningen Musik & Engelsk. Fra 2013 til 2016 blev hun uddannet på Det Jyske Musikkonservatorium i Aalborg som cand.musicae i sang og guitar. 

Tidligere har hun overvejende skrevet og optrådt med sange på engelsk. Rikke Thomsen arbejder blandt andet med, hvordan sproget knytter sig til den måde, vi lever og udvikler os på. 2019 udgav hun albummet Omve’n Hjemve med seks sange på sønderjysk, der handler om hjemstavn, kærlighed, længsel og ophav.

Diskografi 
 Omve’n Hjemve (2019)
 Opland (2021)

Eksterne henvisninger og kilder 
 Sønderjysk sangerinde hædret af Modersmål-Selskabet
 Rikke Thomsen synger på sønderjysk

 

Personer fra Sønderborg
Sangere fra Danmark
Modtagere af Modersmål-Prisen
Dr. Eggman

Doktor Ivo "Eggman" Robotnik er en fiktiv person i Sonic-universet. Han er Sonics ærkefjende og har altid planer om at stjæle de syv kaos-smaragder, så han kan overtage Sonics verden.

Dr. Eggman blev skabt i 1991. Han er en høj fed mand med skaldet hoved, strittende stort overskæg, mærkelige briller og altid iført en rød jakke og han har hvide handsker på.

I filmen Sonic the Hedgehog fra 2020, er det Jim Carrey, der spiller Dr. Eggman.

Referencer 

Fiktive personer
Finansiel økonomi

Finansiel økonomi er den gren af den økonomiske forskning, som beskæftiger sig med allokering af resurser (kapital) over tid og under usikkerhed. Området dækker emner relateret til hjemlige og internationale finansielle markeder, værdipapirer (aktier, obligationer og derivater som futures), finansielle institutioner og tjenester samt virksomhedsfinansiering og -styring (corporate finance and governance). 

Finansiel økonomi beskæftiger sig med forbindelsen mellem finansielle variable som priser, renter og aktier som modsætning til realøkonomiske variable som BNP, privat forbrug og beskæftigelse. Ifølge Nobelpristageren Merton Miller har området to hovedfokusområder: værdisættelse af aktiver og virksomhedsfinansiering. Det første betragter situationen fra kapitaludbydernes, dvs. de finansielle investorers, perspektiv, mens det andet repræsenterer brugerne af kapitalen.

Disciplinen er en af de 20 underdiscipliner (nemlig kategorien "G"), som økonomisk forskning opdeles i ifølge den amerikanske økonomsammenslutning American Economic Associations officielle JEL-klassificering, der udgør den internationalt mest udbredte systematiske klassificering af forskningsområder indenfor økonomi.

Finansiel økonomi og finansiering 

Emneområdet for finansiel økonomi ligger meget tæt op ad området finansiering, sådan at de to begreber er tæt på at være synonyme, og det kan være vanskeligt at forklare forskellen. Én udlægning af forskellene er, at emneområdet typisk  kaldes finansiel økonomi, når det udbydes på universiteternes økonomiske institutter, men finansiering, når det udbydes på handelshøjskoler.

Nobelpristagere indenfor finansiel økonomi 

En lang række Nobelpristagere i økonomi har fået prisen for deres bidrag indenfor finansiel økonomi. Det gælder således James Tobin (1981), Franco Modigliani (1985), Harry Markowitz, Merton Miller og William Forsyth Sharpe (1990), Robert C. Merton og Myron Scholes (1997) samt Eugene Fama, Lars Peter Hansen og Robert J. Shiller (2013).

Kilder

Eksterne henvisninger 

 Faget Financial Economics på Aarhus Universitet
Amadeus 6. greve af Savoyen

Amadeus 6.  greve af Savoyen, kendt som den grønne greve (italiensk: Il Conte Verde) (4. januar 1334 i Chambéry i Savoyen – 1. marts 1383 i Campobasso i regionen Molise i Syditalien) var greve af Savoyen fra 1343 til 1383  . 

Amadeus 6. blev forfader til Sardiniens konger i 1730–1861 og til Italiens konger i 1861–1946.

Forfædre

Familie 
Amadeus 6. var gift med Bonne af Bourbon, grevinde af Savoyen. Bonne var svigerinde til Karl 5. af Frankrig.

Amadeus 6. og Bonne fik tre børn, men der var kun Amadeus 7., greve af Savoyen, der blev voksen. De blev bedsteforældre til Amadeus 8. af Savoyen, der blev kendt som Modpave Felix 5..

Panserskibet Conte Verde 
Panserskibet Conte Verde blev opkaldt efter den grønne greve. Skibet blev bygget fra 1867, og det blev ophugget i 1898.

Referencer

Kilder 
 
 
 

Huset Savoyen
Freestyle skiløb under vinter-OL 2018 – Pukkelpist – Damer

Pukkelpist for damer under vinter-OL 2018 blev afholdt i Bokwang Phoenix Park i Pyeongchang, Sydkorea. Konkurrencen fandt sted den 9. og 11. februar 2018.

Resultater

Kvalifikation

Kvalifikation 1 
 QF — Kvalificeret til finalen
 DNF — Blev ikke færdig
 DNS — Startede ikke

Kvalifikation 2 
 QF — Kvalificeret til finalen
 DNF — Blev ikke færdig
 DNS — Startede ikke

Finale

Finale 1 
De tolv bedste atleter kvalificerede sig til den anden finale.

 Q — kvalificeret til næste runde

Finale 2 
I den anden finalerunde blev de seks bedste atleter kvalificeret til den tredje finalerunde.

 Q — kvalificeret til næste runde

Finale 3 
Den tredje og sidste finalerunde bestemte vinderen.

Referencer

Eksterne henvisninger 
 Freestyle skiløb  på pyeongchang2018.com
 Tidsplan  på pyeongchang2018.com

Pukkelpist - Damer
Šurany

Šurany er en by i det vestlige Slovakiet. Byen ligger i regionen Nitra, ved bredden af floden Nitra. Den ligger kun 110 kilometer fra den slovakiske hovedstad  Bratislava. Byen har et areal på 59,81 km² og en befolkning på  indbyggere.

Referencer

Eksterne links 
 

Byer i Slovakiet
Yuan T. Lee

Yuan Tseh Lee (; født 19. november 1936) er en taiwanesisk kemiker og Professor emeritus på University of California, Berkeley. Han var den første nobelprismodtager fra Taiwan, da han sammen med den ungarsk-canadiske John C. Polanyi og den amerikanske Dudley R. Herschbach modtog nobelprisen i kemi i 1986 "for deres bidrag til dynamikken i kemiske elementarprocessor".

Referencer 

Nobelprismodtagere i kemi
Nobelprismodtagere fra Taiwan
Kemikere fra Taiwan
John Charles Polanyi

John Charles Polanyi,  (23. januar 1929) er en ungarsk-canadisk kemiker, der modtog nobelprisen i kemi for sin forskning i kemisk kinetik sammen med Yuan T. Lee og Dudley R. Herschbach.

Polanyi blev født i Berlin, Tyskland inden hans familie emigrerede til Storbritannien i 1933. Hans far Mihály (Michael), var også en kendt kemiker og filosof. Hans onkel Karl var økonom. Han blev efterfølgende uddannet på University of Manchester og fik herefter en postdoc på National Research Council i Canada og Princeton University i New Jersey. Polanyis første akademiske udnævnelse var på University of Toronto, hvor han siden har arbejdet.

Udover en nobelpris har Polanyi modtaget en række andre priser, inklusive 33 æresgrader, Wolf Prize i kemi og Gerhard Herzberg Canada Gold Medal for Science and Engineering. Udover sit akademiske virke har Polanyi været aktiv i offentlige politiske diskussioner, særligt vedrørende videnskab og atomvåben. Ifølge György Marx var han en af The Martians.

Referencer 

Kemikere fra Ungarn
Kemikere fra Canada
Nobelprismodtagere i kemi
Nobelprismodtagere fra Canada
Nobelprismodtagere fra Ungarn
Wolfprismodtagere i kemi
Modtagere af Royal Medal
Jens Peter Raben

Jens Peter Raben (* 14. marts 1880 i Toftlund; † 18. februar 1960 i Sønderborg) var historiker, forfatter og tidligere museumsinspektør ved museet på Sønderborg Slot. 1908 var Raben medstifter af Historisk Samfund for Als og Sundeved, hvor han selv bidrog med lokalhistoriske værker til samfundets udgivelse: "Fra Als og Sundeved". I perioden 1926 til 1960 nåede han at beskrive samtlige sogne i amtet.

Jens Peter Raben blev født i landsbyen Stenderup ved Toftlund som søn af købmand Jens Peter Raben (1847–1880), gift med Mathilde, født Hoyer (1852–1896). Raben var gift med Elisabeth Brigitte Margarethe Sissek (1885–1967), sammen havde de en datter. Han blev udlært som boghandler i Haderslev og arbejdede senere for forlaget Martin fra Christiansfeld og for flere forlag i København. Han rejste til Svalbard, Italien og tegnede i denne tid meget. 1908 fik han en stilling som redaktionssekretær ved Sonderburger Zeitung. 

Han interesserede sig meget for arkæologi og foretog i flere år indsamlinger af oldsager på Als og Sundeved. Sammen med andre stiftede han i 1908 "Foreningen til bevarelse af oldsager og oldtidsminder på Als og Sundeved (efter 1920 ændret til Historisk Samfund for Als og Sundeved) og oprettede Sønderborg hjemstavnsmuseum, som de i 1921 overdrog til Sønderborg Amt og Sønderborg Kommune. Samlingen fik lokale på Sønderborg Slot, hvor Raben fra 1921 til 1955 var museumsinspektør. Han foretog mange betydningsfulde arkæologiske udgravninger. Raben publicerede ofte sine artikler og bøger med egne tegninger.

Litteratur 
 Rabens skrifter

Eksterne henvisninger og kilder 
 
 Nybøl herred (1934) 
 Minder fra det gamle Sønderborg (1947)
 Als Nørre herred (1932-1948) 
 Als Sønder herred (1936-1960) 

Personer fra Sønderborg
Arkæologer fra Danmark
Federation Cup 1985

Federation Cup 1985 var den 23. udgave af Fed Cup, den kvindelige pendant til mændenes Davis Cup, arrangeret af International Tennis Federation. Turneringen blev spillet udendørs på hardcourt i Nagoya Green Tennis Club i Nagoya, Japan i perioden 6. - 14. oktober 1985. Japan var Fed Cup-værtsland for anden gang, men det var første gang, at kampene blev afviklet i Nagoya.

Turneringen blev vundet af Tjekkoslovakiet, som besejrede USA med 2-1 i finalen, og som dermed vandt mesterskabet for tredje år i træk og fjerde gang i alt. Kun USA havde tidligere formået at vinde Fed Cup tre år i træk. Det vindende tjekkoslovakiske hold bestod af Hana Mandlíková, Helena Suková, Andrea Holíková og Regina Maršíková, mens USA blev repræsenteret af Kathy Jordan, Elise Burgin og Sharon Walsh.

Resultater 

Alle holdkampe bestod af tre kampe, to singler og en double, og alle kampe blev spillet bedst af tre sæt.

Kvalifikationsrunde 

I kvalifikationsrunden spillede tolv hold om de sidste seks ledige pladser i hovedrunden. Vinderne af de seks playoff-opgør gik videre til hovedrunden, mens de seks tabere spillede videre i trøstrunden sammen med de 16 tabere fra første runde i hovedrunden.

Følgende hold kvalificerede sig til hovedrunden:

Hovedrunde 

Hovedrunden havde deltagelse af 32 hold:
 26 direkte kvalificerede hold.
 6 hold fra kvalifikationsrunden.

Trøstrunde 

Trøstrunden havde deltagelse af 22 hold:
 6 hold, der havde tabt i kvalifikationsrunden.
 16 hold, der havde tabt i første runde af hovedrunden.

Kilder 
 Fed Cup   
 Fed Cup - World Group - 1985

Noter 

Fed Cup
Tennis i 1985
Tennis i Japan
Sport i Nagoya
Stade de Reims (kvinder)

Reims Football Féminin er en fransk fodboldklub for kvinder fra Reims. Klubble blev etableret i 1968 som FCF Reims. I 1970 blev navnet ændret til Stade de Reims, og fire år senere var det et af de tolv grundlæggende hold i Division 1 Féminine.

Stade de Reims var et af de førende hold i de første sæsoner og vandt fem titler mellem 1975 og 1982.

Truppen
Pr. september 2019.

Titler
 Det franske mesterskab
 1975, 1976, 1977, 1980, 1982

Referencer 

Kvindefodboldklubber i Frankrig
Etableret i 1968
Stade de Reims
Danske Børne- og Ungdomsfilmklubber

Landsforeningen Danske Børne- og Ungdomsfilmklubber (DaBUF) er en organisation, der arbejder med formidling og produktion af billedmedier for børn og unge. Organisationens medlemmer er børne- og ungdomsfilmklubber samt institutioner og foreninger.

DaBUF organiserer 74 filmklubber spredt ud over hele landet – samt i Luxembourg og Grønland. Filmklubber har visninger for omkring 56.000 børn årligt. DaBUF hjælper de frivillige, som driver klubberne med at udvælge, distribuere og i mindre grad producere film, som giver børnene oplevelser af høj kvalitet med filmmediet. Derudover står DaBUF selv for projekter som har til formål at engagere og motivere børn og unge i filmarbejde herunder både produktion og formidling. 

Hvert år uddeler DaBUF Pråsprisen til en person, der har udført fortjenstfuldt arbejde med produktion og/eller formidling af billedmedier for børn og unge. Prisen er blevet uddelt siden 1983 og er blevet givet til navne som: Jytte Abildstrøm og Peter Mygind, Nils Malmros, Wikke & Rasmussen, Jacob Stegelmann, Astrid Lindgren, Flemming Quist Møller m.v.
Forening for danske børne- og ungdomsfilmklubber
Børnefilm
Pråsprisen

Pråsprisen er en filmpris der hvert år uddeles af Danske Børne- og Ungdomsfilmklubber (DaBUF) filmprisen Pråsen til en person, der har udført fortjenstfuldt arbejde med produktion og/eller formidling af billedmedier for børn og unge. Prisen uddeles sammen med en illustration der er udført specielt til prismodtageren. Prismodtageren bliver udvalgt at DaBUFs hovedbestyrelse og overrakt på det årlige landsseminar for alle Børne- og Ungdomsfilmklubber i Danmark.

Prismodtagere 
Følgende personer og organisationer har modtaget Pråsprisen:

2022 Lars Thiesgaard, skuespiller, lydbogsindlæser, tegnefilmsdubber og dialoginstruktør

2021 Bjarne Reuter, forfatter

2020 Dorte Bengtson, Instruktør

2019 Anders ’Anden’ Matthesen, Instruktør

2018 Karla Von Bengtson, Instruktør

2017 Jytte Abildstrøm og Peter Mygind, Skuespillere

2016 Danmarks Radio, DR – B&U, Ramasjang, Ultra og DR3

2015 Ask Hasselbalch, Filminstruktør

2014 Angel Films v. Peter Sølvsten Thomsen, Mediehus

2013 Jannik Tai Mosholt, Manuskriptforfatter

2012 Copenhagen Bombay v. Sarita Christensen, Produktionsselskab

2011 Jette Termann, Caster

2010 Kaspar Munk, Filminstruktør

2009 Nils Malmros, Filminstruktør

2008 Tove og Regner Gresten, Filmproducenter

2007 Wikke & Rasmussen, Filminstruktører

2006 Peter Flinth, Filminstruktør

2005 Stefan Fjeldmark, Filminstruktør

2004 Bubber – Niels Christian Meyer, Programchef og studievært

2003 Henrik Ruben Genz, Filminstruktør

2002 Kim Fupz Aakeson, Manuskriptforfatter

2001 Natasha Arthy, Filminstruktør

2000 Mogens Vemmer, Programchef, DR’s Børne- og Ungdomsafdeling

1999 Ole Bjørn Christensen, Biografdirektør og filmimportør

1998 Jakob Stegelmann, Programredaktør

1997 Astrid Lindgren, Forfatter

1996 Aage Rais-Nordentoft, Filminstruktør

1995 Sven Methling, Filminstruktør og manuskriptforfatter

1994 Flemming Quist Møller, Film- og multikunstner

1993 Jørgen Vestergaard, Filminstruktør

1992 Hans Hansen, Forfatter og børnefilmkonsulent

1991 Eddie Thomas Petersen, Filminstruktør

1990 Astrid og Bjarne Henning-Jensen, Filminstruktør

1989 Åke Sandgren, Filminstruktør

1988 Søren Kragh-Jacobsen, Filminstruktør

1987 Hanne Brandt, Programmedarbejder ved DR/provinsafdelingen

1986 Svend Johansen, Filminstruktør og producent

1985 Jannik Hastrup, Filminstruktør

1984 Helge Schmidt, Direktør for Dan-Ina Film

1983 Ulrich Breuning, Børnefilmkonsulent

Referencer 

 
Etableret i 1983
Imzad

En imzad (alternativt amzad) er et enstrenget musikinstrument der bruges af Tuaregfolket i Algeriet, Mali og Niger.

Klangkassen er lavet af calabas eller træ som er dækket af dyreskind. Strengen er lavet af hestehår og er ført over en todelt bro.

Det er kun kvinder der spiller Imzad for eksempel som akkompagnement til sange ved en ceremoni der kaldes takket. Imzad-musikken blev i 2013 opført på UNESCOs liste over immateriel kulturarv.

Kilder og henvisninger 

 Project page "Sauver l'imzad" with images and music examples  

Strengeinstrumenter
Tuareger
Adriana Nechita

Adriana Nechita (født 14. november 1983 i Băileşti, Rumænien) er en tidligere kvindelig rumænsk håndboldspiller der spillede for Rumæniens kvindehåndboldlandshold.

Referencer 

Håndboldspillere fra Rumænien
Håndboldspillere fra SCM Râmnicu Vâlcea
Thomas Hancock (opfinder)

Thomas Hancock (8. maj 1786 – 26. marts 1865) var en engelsk autodidakt fremstillingsingeniør, der grundlagde den britiske gummiindustri. Han opfandt mastikatoren, en maskine, der kan flå gummistykker til mindre stykker, så man kan genbruge dem efter de er blevet formet til blokke eller plader. En blå mindeplade er opsat efter Hancock på No. 4 High Street i Marlborough, Wiltshire.

Den 21. november 1843 tog Hancock patent på vulkanisering af gummi ved brug af svovl, hvilket var 8 uger før Charles Goodyear indsendte sit patent i USA, den 30. januar 1844.

Han var storebror til opfinderen Walter Hancock.

Opfindere fra Storbritannien
Donald J. Cram

Donald James Cram (22. april 1919 - 17. juni 2001) var en amerikansk kemiker, der modtog nobelprisen i kemi i 1987 sammen med Jean-Marie Lehn og Charles J. Pedersen "for deres udvikling og brug af melykler med strukturspecifikke interaktioner med høj selektivitet." De grundlagde vært-gæst kemi.

Bibliografi 
Tekniske rapporter
"Multiheteromacrocycles that Complex Metal Ions. Second Progress Report, 1 May 1975 -- 30 April 1976",  UCLA, United States Department of Energy (through predecessor agency the U.S. Energy Research and Development Administration), (January 15, 1976).
"Multiheteromacrocycles that Complex Metal Ions. Fourth Progress Report, 1 May 1977 -- 30 April 1978",  UCLA, United States Department of Energy (through predecessor agency the U.S. Energy Research and Development Administration), (January 15, 1978).
"Multiheteromacrocycles that Complex Metal Ions. Sixth Progress Report, 1 May 1979-30 April 1980",  UCLA, United States Department of Energy, (January 15, 1980).
"Multiheteromacrocycles that Complex Metal Ions. Ninth Progress Report (includes results of last three years), 1 May 1980 -- 30 April 1983",  UCLA, United States Department of Energy, (September 15, 1982).

Bøger

Referencer 

Kemikere fra USA
Nobelprismodtagere i kemi
Nobelprismodtagere fra USA
Faglitterære forfattere fra USA